પ્રાપ્ત વિગત મુજબ, સપ્તાહ પહેલાં સોશિયલ મીડિયામાં જસદણના એક યુવકના વિદેશી યુવતી સાથેના ફોટા વાયરલ થયા હતા. આ ફોટા નગર પાલિકાના સદસ્ય ગભરુભાઇ ધાંધલે વાયરલ કર્યા હોવાની વિપુલ છાયાણીએ પોલીસમાં અરજી કરી હતી. અરજીની તપાસના આધારે જસદણ પોલીસે ગભરૂ ધાંધલની કલમ ૧પ૧ હેઠળ અટકાયત કરી હતી. ૨૪ કલાક કસ્ટડીમાં રખાયેલા ગભરૂ ધાંધલને મુક્ત કરાયા ત્યારે તેની એક આંખ સોજેલી હતી. સારવાર માટે હોસ્પિટલમાં દાખલ થયેલા ગભરૂ ધાંધલે તેને પોલીસ દ્વારા પટ્ટાથી અમાનુષી માર મરાયાનો આક્ષેપ કરી આ મામલે પોલીસ સામે ફરિયાદ કરવાની તૈયારી કરી હતી.